ชื่อไทย: ปลาหมอคาลวัส
ชื่อสามัญ: Shell dwelling cichlids 
ชื่อวิทยาศาสตร์: Altolamprologus calvus 
วงศ์ (Family): Cichlidae
ถิ่นกำเนิด: ทะเลสาบแทงแกนยิกา ทวีปแอฟริกา
รายละเอียด: มีลักษณะรูปร่างคล้ายกับปลาหมอคอมเพรสสิเซ็ปส์มากจนดูเหมือนชนิดเดียวกัน มีความโดดเด่นมากคือพื้นลำตัวมีสีดำสนิท ในขณะที่ปลาหมอคอมเพรสสิเซ็ปส์มีสีพื้นลำตัวเหลืองอมน้ำตาล มีจุดสีขาวกระจายเต็มตัวรวมถึงบริเวณครีบทุกครีบด้วยดูราวกับดวงดาวบนฟากฟ้ายามราตรี มีความหลากหลายเรื่องสีสันตามลักษณะภูมิประเทศ อุปนิสัยชอบจับคู่อยู่ในเปลือกหอยขนาดใหญ่ เลี้ยงในตู้ที่ปูพื้นด้วยกรวดเล็กละเอียด วางเปลือกหอยขนาดใหญ่ไว้ตามพื้น โดยให้จำนวนเปลือกหอยสัมพันธ์กับจำนวนปลาที่เป็นคู่ ๆ ปลาแต่ละคู่จะว่ายวนเวียนอยู่ใกล้ ๆ หอยหรือบ้านของตนเอง คอยเฝ้าระวังไม่ให้คู่อื่นมาใกล้ ๆ 
ประเภท (Catalogy): ปลาหมอสี